Илгиз табынды ташлап дөйөм ятаҡҡа ҡайтып китә. Көнө-төнө тигәндәй шылтыратҡан һөйгәненә аҙна буйы яуап бирмәҫкә үҙендә көс таба, әммә хистәр үҙенекен итә: йәштәр ҡабат осраша башлай. Икенсе йылына икеһе лә уҡыуҙарын тамамлай. Егет ситтән тороп юғары уҡыу йортонда белем алырға, аяҡҡа баҫҡансы тип ауылға, фермер хужалығы асҡан ағаһы янына эшкә ҡайтырға була. Ҡыҙ иһә театрҙа эш башлай.